Bi waştişê Sendîkaya Rojnamegeranê Tirkîya (TGS), Platformê Cinîyan ê Seba Têdûştîye (EŞÎK), Komeleya Cinîyan ê Averwazan ÎKK), KESK, ORKAM-SEN, endamanê xeylêk komeleyan, baroyanê cîyayan vera feshkerdişê Peymana Îstanbulî dewa akerdbî.
Roniştişî ra verî xeylêk avûkat, rêxistinê cinîyan, partîyê sîyasîyî, dezgehê sivîlî, temsîlkarê sendîkayan, rojnameger û xeylêk kesî verê Mehkemeya Îdarî ya Berze de ameyî yewca û înan eşkerayîyêke daye.
Eşkerayîye de mesajê 'Ma do Peymana Îstanbulî ra fek vera medê', 'Ma nêwazenê reyna agahîyanê şîdetê camêrdan bigêrê' ameyî dayene û pankarta bi nuşteyê 'Têdûştîye' ameye dayene.
Eşkerayîye ra dima cinîyî derbazê salona roniştişî bîyî.
